“ผู้ว่าฯ ระยอง” สั่งปิดโรงเรียน 127 แห่ง ทั่วจังหวัด ผวา “โควิด” ทหารอียิปต์
"ผู้ว่าฯ ระยอง" สั่งปิดโรงเรียน 127 แห่ง ทั่วจังหวัด ผวา "โควิด" ทหารอียิปต์
"ผู้ว่าฯ ระยอง" สั่งปิดโรงเรียน 127 แห่ง ทั่วจังหวัด ผวา "โควิด" ทหารอียิปต์
14 ก.ค. 2563

ผู้สื่อข่าวรายงานความคืบหน้า กรณี ศบค. แถลงตรวจพบทหารอียิปต์ อายุ 43 ปี ที่เดินทางเข้ามาในประเทศไทยพร้อมกับคณะลูกเรืออีก 30 คน โดยได้เข้าพักในสถานกักกันที่โรงแรมแห่งหนึ่งในจังหวัดระยอง ติดเชื้อไวรัสโคโรนาสายพันธุ์ใหม่ (โควิด-19) ซึ่งในระหว่างนั้นได้เดินทางไปยังสถานที่ต่างๆ รวมทั้งห้างสรรพสินค้าในเขต อ.เมือง จ.ระยอง
โดยล่าสุด วันนี้ (14 ก.ค.63)​ นายสุรศักดิ์ เจริญศิริโชติ ผู้ว่าราชการจังหวัดระยอง เปิดเผยว่า ขณะนี้ได้มีคำสั่งปิดโรงเรียนทั้งหมด 127 แห่ง ใน จ.ระยอง แล้ว ทั้งของรัฐและเอกชน โดยจะทำการเรียนการสอนออนไลน์ หรือสลับเวลาเรียน ตั้งแต่วันนี้เป็นต้นไป
ขณะที่ห้างสรรพสินค้าแพชชั่น ได้ประกาศปิดห้างเป็นเวลา 2 วัน เพื่อทำความสะอาดฉีดน้ำยาฆ่าเชื้อภายในห้าง ก่อนจะเปิดให้บริการอีกครั้งในวันที่ 16 ก.ค.นี้
ส่วนชาวระยองต่างไม่พอใจในมาตรการของภาครัฐ ที่ก่อให้เกิดความเสียหายต่อภาพรวมเศรษฐกิจ ที่กำลังฟื้นตัว สร้างความหวาดผวาให้กับชาวระยอง วอนภาครัฐควรมีมาตรการเข้ม กับทุกคนที่จะเดินทางเข้าไทย ห้ามมีข้อแม้ เพราะเชื้อโควิด-19 ติดต่อทุกคน ไม่ว่าจะเป็นคนชนชั้นไหนก็ตาม